Som svar til Rasmus.

Beta er i programvare/teknologi-sammenheng et produkt som ikke er helt klart for markedet. For dataprogrammer betyr det gjerne at all funksjonalitet er på plass, men at det er så vidt lite testet at man må påregne problemer med både bugs, treghet og ustabilitet. Det kjennetegner her ofte det stadiet i utviklingssyklusen som ligger mellom Alfa og Gamma/Release Candidate.

I og med at denne bloggen skriver mye om dingser, teknologi og programvare som er i et tidlig stadium og ikke helt klar for den jevne forbruker er navnet ganske betegnende - om enn noe nerdete (hvilket for så vidt også passer ganske godt).